【分秒在握】練好氣展勁力
2024年04月12日 01:00
東網電視
更多新聞短片
「好勁力」(左)連番在快步速賽事跑近。
早前舉行沙田泥地夜賽,由於跑8場關係,因此頭場開跑時間定為7時15分,但不知何故,當跑快活谷9場夜賽事,開跑時間並非6時45分,而係刻意提早5分鐘至6時40分。其實多年以來,當跑馬地跑9場賽事時,開跑時間都係6時45分,普羅馬迷甚至賽馬從業員都已習慣,甚至深印腦海,筆者友人又好,筆者自己都好,也不止一次因這提早的5分鐘,而錯失了下注頭場的時間。若然非不得已,其實開跑時間定回6時45分,相信會受到大眾馬迷的歡迎。試想想,如果有一日,沙田10場日賽,開跑時間並非1時正,而是12時55分,相信必引起更大迴響。
今次賽事以田草C欄作賽,由於跑道較狹窄,相信前置型馬匹可以佔到形勢之利,其中三班1600米,就不妨一捧「好勁力」。此駒前仗出爭田草2000米,在甚快步速下跟前居3、4位,最終由「大至尊」後上輕勝,而「好勁力」能夠捱回一席殿軍,表現已算甚出色。上仗縮程回1800米,同樣係步速不慢,結果又係由後上馬「桃花雲」勝出,而「好勁力」則跟前跑獲季軍。來到今次,「好勁力」回師贏馬路程田草1600米,經過兩次氣量的嚴峻考驗,今次就算遇偏快步速亦冇有怕。
■長風